
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  Από το πρακτικό της υπ’ αριθμ. 15ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  202/2013
ΘΕΜΑ: Έγκριση παράτασης της μίσθωσης του ακινήτου, ευρισκόμενου στη Δ.Κ Πύργου (Κοκκιλώνι) που στεγάζεται το 2ο ΤΕΕ Πύργου, κατόπιν αιτήσεως του κ. Αλεξίου Θεοδωρόπουλου
 
Στον Πύργο, σήμερα 8 του μηνός Ιουλίου, του έτους 2013, ημέρα Δευτέρα και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 31733/4-7-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 26 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Φραγκαντώνης Παναγιώτης, 10. Μπίρμπας Κων/νος, 11. Ανδρικόπουλος Φώτιος, 12. Αργυρόπουλος Ιωάννης του Παναγιώτη, 13. Μποσμής Κων/νος, 14. Ρωμαίος Στέφανος, 15. Μικελόπουλος Γεώργιος, 16. Λιατσής Γαβριήλ – Επικεφαλής Μείζονος Μειοψηφίας, 17. Ανδριόλας Γεώργιος, 18. Σεϊντής Βασίλειος, 19. Λιατσής Δημήτριος, 20. Γεράνιος Κων/νος, 21. Αγγελακοπούλου Ανδριάνα (Αντιπρόεδρος Δημοτικού Συμβουλίου), 22. Μπελόκας Διονύσιος 23. Γιάνναρος Χρήστος – Επικεφαλής της παράταξης «Λαϊκή Συσπείρωση», 24. Καραμπέτσος Αθανάσιος, 25. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 26. Σκαρτσιάρης Πάνος – ανεξάρτητος Δημοτικός Σύμβουλος.  
ΑΠΟΝΤΕΣ: 1. Τζίνη Διονυσία, 2. Τζουανόπουλος Δημήτριος, 3. Ανδρικόπουλος Ανδρέας,  4. Αντωνέλος Δημήτριος,  5. Δημόπουλος Φώτιος, 6.  Κουρμπανάς Γεώργιος, οι οποίοι δεν προσήλθαν στη συνεδρίαση αν και νόμιμα κλήθηκαν,  

7. Δημουλιάς Λεωνίδας (έχει τεθεί σε αργία). 


Επίσης για το συγκεκριμένο θέμα με την υπ’ αριθ. πρωτ. 31733/4-7-2013 έγγραφη πρόσκληση του Προέδρου του Δ.Σ προσκλήθηκε στη συνεδρίαση και ο Πρόεδρος της Δ.Κ Πύργου κ. Βασίλειος Φάμελος, ο οποίος και προσήλθε.

        Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του δημοτικού συμβουλίου το 9ο θέμα της ημερήσιας διάταξης με τίτλο: [Έγκριση παράτασης της μίσθωσης του ακινήτου, ευρισκόμενου στη Δ.Κ Πύργου (Κοκκιλώνι) που στεγάζεται το 2ο ΤΕΕ Πύργου, κατόπιν αιτήσεως του κ. Αλεξίου Θεοδωρόπουλου] και ανέφερε:

«Η Νομαρχιακή Αυτοδιοίκηση Ηλείας είχε μισθώσει για πέντε έτη δυνάμει του από 02/5/2003, μισθωτηρίου συμβολαίου, ακίνητο, εμβαδού 1.600 τ.μ, και 1.800 τ.μ αύλειο χώρο ευρισκομένου στην Δ.Κ Πύργου στη θέση Κοκκιλώνι, με σκοπό τη στέγαση του 2ου ΤΕΕ Πύργου. Η εν λόγω μίσθωση παρατάθηκε για ακόμη πέντε (5) έτη ήτοι μέχρι τις 2 – 5 – 2013 κατόπιν της υπ’ αριθ. 58/08 απόφασης της Νομαρχιακής Επιτροπής Σχεδιασμού Κοινοτικών Προγραμμάτων και Περιφερειακής Συνεργασίας.

Η Δ/νση Οικονομικών Υπηρεσιών του δήμου με το αριθ. 30296/13 έγγραφό της διαβίβασε στο Σώμα την αριθ. 28706/20/6/13 αίτηση του κ. Αλεξίου Θεοδωρόπουλου, με την οποία ζητείται η παράταση της μίσθωσης του εν λόγω ακινήτου. Συγκεκριμένα η αίτηση αναγράφει τα εξής: «Παρακαλώ να παρατείνετε την υπάρχουσα σύμβαση μίσθωσης του ακινήτου που στεγάζεται το 2ο ΤΕΕ Πύργου, το οποίο εκμισθώθηκε με το από 2-5-03 ιδιωτικό συμφωνητικό. Η τελευταία σύμβαση μίσθωσης έληξε στις 2-5-13, γι αυτό το λόγο αιτούμαι την παράταση της μίσθωσης για δύο χρόνια ακόμα του οικήματος για την στέγαση του 2ου ΤΕΕ Πύργου, ήτοι μέχρι τις 2-5-15».

Στην παρ. 17α του άρθρου 41 του Ν. 2648/1998 (ΦΕΚ Α΄, 238) (που αντικατέστησε την παρ. 1 του άρθρου 10 Π.Δ. 19/18-11-1932, ορίζεται ότι: «Στις μισθώσεις ακινήτων για στέγαση δημοσίων υπηρεσιών ή άλλη δημόσια χρήση εφαρμόζονται ως προς τη διάρκεια της μίσθωσης, την αναπροσαρμογή του μισθώματος και την καταγγελία της σύμβασης από τον εκμισθωτή λόγω ιδιόχρησης ή ανοικοδόμησης του ακινήτου, οι διατάξεις του Π.Δ. 34/1995 (ΦΕΚ 30, Α΄), όπως ισχύουν». 
Στην παρ. 1 του άρθρου 5 του Π.Δ. 34/1995 «Κωδικοποίηση διατάξεων νόμων περί εμπορικών μισθώσεων» (ΦΕΚ Α΄, 30), όπως αντικαταστάθηκε με την παρ. 6 του άρθρου 7 του Ν. 2741/1999 (ΦΕΚ Α΄, 199), ορίζεται ότι: «Η μίσθωση ισχύει για δώδεκα (12) έτη, ακόμη και αν έχει συμφωνηθεί για βραχύτερο ή για αόριστο χρόνο, μπορεί όμως να λυθεί με νεότερη συμφωνία που αποδεικνύεται με έγγραφο βέβαιης χρονολογίας». 
Σύμφωνα με το άρθρο 4 του Ν. 3130/03 προβλέπεται ότι: «Η διάρκεια των μισθώσεων ακινήτων που συνάπτει το δημόσιο για τη στέγαση και την κάλυψη λειτουργικών αναγκών των δημοσίων υπηρεσιών είναι δώδεκα έτη».
Η συγκεκριμένη μίσθωση που συνάφθηκε, όπως αναφέρθηκε, το έτος 2003 και έληξε στις 2-5-13, μπορεί να παραταθεί για δύο (2) ακόμη έτη.
Καλούνται οι Δημοτικοί Σύμβουλοι ν’ αποφασίσουν επί της αιτήσεως και ο Πρόεδρος της Δ.Κ Πύργου, για την παράταση της μίσθωσης του ακινήτου, ευρισκόμενου στη Δ.Κ Πύργου στη θέση Κοκκιλώνι, όπου στεγάζεται το 2ο  ΤΕΕ Πύργου.

Το Δημοτικό Συμβούλιο Πύργου

λαμβάνοντας υπόψη:

· Τις διατάξεις του άρθρου 65 του ν. 3852/10

· την παρ. 1 του άρθρου 5 του Π.Δ. 34/1995
· τις διατάξεις του άρθρου 29 του Π.Δ 19/19-11-1932(ΦΕΚ Α΄, 409)
· την με αριθ. πρωτ. 28706/20/6/13 αίτηση του κ. Αλεξίου Θεοδωρόπουλου
· το αριθ. 38495/12 έγγραφο της  Δ/νσης Οικονομικών Υπηρεσιών του δήμο
· το από 02/5/2003, μισθωτήριο συμβόλαιο, μετά από διαλογική συζήτηση,

ομόφωνα α π ο φ α σ ί ζ ε ι

Εγκρίνει την παράταση της μίσθωσης ακίνητου, ιδιοκτησίας των Α. Θεοδωροπούλου – Ε. Θεοδωροπούλου (κατόπιν αιτήσεως του κ. Α. Θεοδωρόπουλου) εμβαδού 1.600 τ.μ, και 1.800 τ.μ για αύλειο χώρο, ευρισκομένου στη Δ.Κ Πύργου, στη θέση «Κοκκιλώνι», για τη στέγαση του 2ου ΤΕΕ, για δύο (2) ακόμη έτη, ήτοι μέχρι τις 02-5-2015, με τους ίδιους όρους που προβλέπονται στο από 02/5/2003, μισθωτήριο συμβόλαιο, που επισυνάπτεται στην παρούσα απόφαση.
· Η παρούσα απόφαση έχει αναδρομική ισχύ, ήτοι από 2-5-13, καθόσον η μίσθωση δεν έχει λυθεί με νεώτερη συμφωνία των ενδιαφερόμενων μερών.
· Ο Πρόεδρος της Δ.Κ Πύργου, ψήφισε θετικά.
Οι Δημοτικοί Σύμβουλοι κ.κ. Π. Φραγκαντώνης, Κ. Μπίρμπας, Γ. Λιατσής, Γ. Ανδριόλας, Β. Σεϊντής, Δ. Λιατσής, Κ. Γεράνιος, Α. Αγγελακοπούλου, Δ. Μπελόκας, είχαν αποχωρήσει απ’ τη συνεδρίαση, πριν τη συζήτηση και έγκριση του θέματος.  

Η παρούσα απόφαση έλαβε αύξοντα αριθμό 202/2013.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   
Ο ΠΡΟΕΔΡΟΣ                               ΤΑ ΜΕΛΗ             Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος 31  – 7  - 2013
Ο ΠΡΟΕΔΡΟΣ ΤΟΥ Δ.Σ
ΕΥΣΤΑΘΙΟΣ ΚΑΝΝΗΣ

